ΠΡΟΣΚΛΗΣΗ ΥΠΟΒΟΛΗΣ ΑΙΤΗΣΗΣ ΓΙΑ ΣΥΜΜΕΤΟΧΗ ΣΤΟ ΠΡΟΓΡΑΜΜΑ ERASMUS+ ΜΕΤΑΚΙΝΗΣΗ ΦΟΙΤΗΤΩΝ **ΓΙΑ ΠΡΑΚΤΙΚΗ ΑΣΚΗΣΗ** ΣΤO ΠΛΑΙΣΙO ΤΗΣ ΚΛΑΣΣΙΚHΣ ΚΙΝΗΤΙΚΟΤΗΤΑΣ – ΧΕΙΜΕΡΙΝΟ ΕΞΑΜΗΝΟ 2024-2025

Από το Γραφείο Διεθνών Σχέσεων του ΕΛΜΕΠΑ ανακοινώνεται Πρόσκληση Υποβολής Αιτήσεων Κινητικότητας για **εξερχόμενους φοιτητές** στο πλαίσιο του προγράμματος Erasmus+ για **πρακτική άσκηση,** για το χειμερινό εξάμηνο 2024-2025.

H κινητικότητα αφορά στη μετακίνηση φοιτητών **σε εταιρεία, η σε οποιοδήποτε άλλο φορέα που δραστηριοποιείται σε συναφές αντικείμενο, η σε εκπαιδευτικό ίδρυμα,** με σκοπό την πρακτική άσκηση, από τον Νοέμβριο 2024 μέχρι τον Φεβρουάριο 2025.

**ΔΙΚΑΙΩΜΑ ΣΥΜΜΕΤΟΧΗΣ ΣΤΟ ΠΡΟΓΡΑΜΜΑ** έχουν όλοι οι εγγεγραμμένοι φοιτητές προπτυχιακοί, μεταπτυχιακοί ή διδακτορικοί φοιτητές/ριες που φοιτούν στο ΕΛΜΕΠΑ, και

εφόσον έχουν επικοινωνήσει με τον ακαδημαϊκό υπεύθυνο του τμήματος και έχουν επιβεβαιώσει, ότι έχουν τις προϋποθέσεις να πραγματοποιήσουν την πρακτική τους άσκησης όπως αυτές ορίζονται από το πρόγραμμα σπουδών του τμήματός, και ότι η πρακτική θεωρείται συναφής με το αντικείμενο σπουδών. Αναλυτικές πληροφορίες για την πρακτική άσκηση μπορείτε να δείτε στο site του Γραφείου μας στο παρακάτω : <https://iro.hmu.gr/student-mobility-for-traineeship/>

**ΥΠΟΒΟΛΗ ΑΙΤΗΣΗΣ - ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ:**

Οι φοιτητές της κοινότητας του ΕΛΜΕΠΑ που ενδιαφέρονται να συμμετάσχουν στο πρόγραμμα, παρακαλούνται **μέχρι την Παρασκευή 11/10/2024** να υποβάλουν την αίτησή τους μέσω της πλατφόρμας ([morpheus.hmu.gr](https://morpheus.hmu.gr/)) επιλέγοντας : ***«Αίτηση Πρακτικής Erasmus»*** (κωδ. 74) στην οποία θα επισυνάπτουν:

(α) Την αίτηση (που υπάρχει στην πλατφόρμα)

* Αναλυτική βαθμολογία (που υπάρχει στην πλατφόρμα)

(γ) βιογραφικό σημείωμα

(δ) Πιστοποιητικό ξένης γλώσσας

**ΔΙΑΔΙΚΑΣΙΑ ΕΠΙΛΟΓΗΣ ΤΗΣ ΚΙΝΗΤΙΚΟΤΗΤΑ ΜΕ ΣΚΟΠΟ ΤΗΝ ΠΡΑΚΤΙΚΗ ΑΣΚΗΣΗ**

Η Επιτροπή Αξιολόγησης του Γραφείου Διεθνών Σχέσεων θα αξιολογήσει τις αιτήσεις έως την **Τετάρτη 16/10/2024,** τα αποτελέσματα θα αναρτηθούν στο πίνακα ανακοινώσεων και στην ιστοσελίδα του Γραφείου Διεθνών Σχέσεων (με αναφορά στον κωδικό αίτησης κι όχι στο ονοματεπώνυμο των αιτούντων).

Για περισσότερες πληροφορίες μπορείτε να επικοινωνείτε με την κα Μενεγάκη Εύα, υπεύθυνη για την κινητικότητα εξερχομένων φοιτητών, στο email evamen@hmu.gr ή στο τηλέφωνο 2810-379132.

Από το Γραφείο Διεθνών και Δημοσίων Σχέσεων.